CELEX: C2006/281/89
Language: el
Date: 2006-11-18 00:00:00
Title: Υπόθεση F-114/06: Προσφυγή της 29ης Σεπτεμβρίου 2006 — Liotti κατά Επιτροπής

18.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/50
            
         Προσφυγή της 29ης Σεπτεμβρίου 2006 — Liotti κατά Επιτροπής
   (Υπόθεση F-114/06)
   (2006/C 281/89)
   Γλώσσα διαδικασίας: η γαλλική
   Διάδικοι
   
      Προσφεύγων: Amerigo Liotti (Senningerberg, Λουξεμβούργο) (εκπρόσωπος: F. Frabetti, avocat)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει τον κατάλογο προαχθέντων υπαλλήλων κατά τις προαγωγές του 2005, καθόσον ο κατάλογος αυτός δεν περιλαμβάνει το όνομα του προσφεύγοντος, καθώς και, παρεμπιπτόντως, τις προπαρασκευαστικές πράξεις των αποφάσεων αυτών·
            
         
               —
            
            
               επικουρικώς, να ακυρώσει τη χορήγηση των μορίων προαγωγής κατά τις προαναφερθείσες προαγωγές, ιδίως, κατόπιν των συστάσεων των επιτροπών προαγωγών·
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Προς στήριξη της προσφυγής του, ο προσφεύγων προβάλλει έξι λόγους, οι οποίοι αντλούνται:
   
               —
            
            
               ο πρώτος, από την παράβαση του άρθρου 45 του Κανονισμού Υπηρεσιακής Καταστάσεως·
            
         
               —
            
            
               ο δεύτερος, από την παράβαση των γενικών διατάξεων εκτελέσεως του εν λόγω άρθρου·
            
         
               —
            
            
               ο τρίτος, από την παραβίαση της αρχής της απαγορεύσεως των διακρίσεων και από την πρόδηλη πλάνη περί την εκτίμηση·
            
         
               —
            
            
               ο τέταρτος, από την παραβίαση των αρχών της απαγορεύσεως της αυθαίρετης συμπεριφοράς και της απαγορεύσεως της καταχρήσεως εξουσίας, καθώς και από την παράβαση της υποχρεώσεως αιτιολογίας·
            
         
               —
            
            
               ο πέμπτος, από την παραβίαση της αρχής της προστασίας της δικαιολογημένης εμπιστοσύνης και την παράβαση του κανόνα «patere legem quam ipse fecisti»·
            
         
               —
            
            
               ο έκτος, από την παράβαση του καθήκοντος αρωγής.